ຫວຽດນາມ ຮຽກຮ້ອງຊຸກຍູ້ການເຈລະຈາ ແລະ ຮ່ວມມືແກ້ໄຂບັນດາບັນຫາສິດທິມະນຸດ
ກອງປະຊຸມສາມັນຄັ້ງທີ 28, ສະພາສິດທິມະນຸດ ສປຊ
(ພາບ: TTXVN)
ກ່າວຄຳເຫັນທີ່ພິທີໄຂສັບປະດາເຮັດວຽກທີ 3 ຂອງກອງປະຊຸມສາມັນຄັ້ງທີ 28, ສະພາສິດທິມະນຸດ ສປຊ, ທີ່ສຳນັກງານສະຫະປະຊາຊາດຢູ່ ເຊີແນວ, ປະເທດສະວິດ, ກ່ຽວກັບສະພາບສິດທິມະນຸດ, ທ່ານເອກອັກຄະລັດຖະທູດ ຫງວຽນຈູງແທ່ງ, ຫົວໜ້າຄະນະປະຕິບັດງານ ຫວຽດນາມ ປະຈຳ ສປຊ, ຮັບຮູ້ບັນດາຄຳໝັ້ນສັນຍາ ແລະ ບາງການກະທຳຕັ້ງໜ້າໄລຍະມໍ່ໆມານີ້ຂອງ ສປປ ເກົາຫຼີ, ອີຣານ ແລະ ມຽນມາ. ທ່ານເອກອັກຄະລັດຖະທູດຫງວຽນຈູງແທ່ງ ຢັ້ງຢືນວ່າ: ສຳລັບ ສປປ ເກົາຫຼີ, ຫວຽດນາມ ສະໜັບສະໜູນບັນດາຝ່າຍກ່ຽວຂ້ອງມານະພະຍາຍາມເຈລະຈາ ແລະ ຮ່ວມມືສ້າງສັນເພື່ອແກ້ໄຂບັນດາບັນຫາຍັງຄົງຂ້າງ, ແທນທີຫັນເປັນການເມືອງ, ກໍ່ຄວາມດັນບໍ່ເໝາະສົມກັບກົດໝາຍສາກົນ. ຫວຽດນາມ ພ້ອມແລ້ວທີ່ຈະມານະພະຍາຍາມພ້ອມກັນຊຸກຍູ້, ສ້າງເງື່ອນໄຂໃຫ້ ການເຈລະຈາແທດຈິງລະຫວ່າງບັນດາຝ່າຍກ່ຽວຂ້ອງ. ກ່ຽວກັບບັນຫາສິດທິມະນຸດຢູ່ ອີຣານ, ທ່ານເອກອັກຄະລັດຖະທູດຫງວຽນຈູງແທ່ງ ຮັບຮູ້ບັນດາຄວາມກ້າວໜ້າ ແລະ ການຮ່ວມມືຂອງ ອີຣານ ຕາມບົດລາຍງານຂອງ ສປຊ ແລະ ຖືວ່າ ອີຣານ ພ້ອມກັບບັນດາຝ່າຍກ່ຽວຂ້ອງຕ້ອງນຳໃຊ້ບັນດາສັນຍານຕັ້ງໜ້ານີ້ເພື່ອສາມາດເຈລະຈາຢ່າງແທດຈິງ, ມຸ່ງໄປເຖິງການຮ່ວມມືເພື່ອແກ້ໄຂບັນດາບັນຫາທີ່ຕ່າງຝ່າຍຕ່າງມີຄວາມສົນໃຈຢ່າງສົມເຫດສົມຜົນ. ທ່ານເອກອັກຄະລັດຖະທູດຫງວຽນຈູງແທ່ງ ຊົມເຊີຍບັນດາຜົນງານຂອງ ມຽນມາໃນວິວັດທະນາການປະຕິຮູບ, ຫັນເປັນປະຊາທິປະໄຕ ແລະ ປອງດອງຊາດ… ທ່ານເອກອັກຄະລັດຖະທູດ ຖືວ່າ: ສາກົນຕ້ອງໜູນຊ່ວຍ ມຽນມາເພື່ອເພີ່ມທະວີການປົກປ້ອງ, ຊຸກຍູ້ບັນດາສິດຂອງປະຊາຊົນ ແລະ ການໜູນຊ່ວຍນັ້ນຕ້ອງໄດ້ຮັບການປະຕິບັດບົນພື້ນຖານການເຈລະຈາຢ່າງຈິງໃຈແມ່ນດີກ່ວາການກໍ່ຄວາມດັນດ້ານການເມືອງ.
ເມື່ອກ່າວຄຳເຫັນຕາງໜ້າໃຫ້ ອາຊຽນ, ໃນຖານະເປັນຜູ້ປະສານງານຮ່ວມຂອງ ອາຊຽນ ຢູ່ສະພາສິດທິມະນຸດປີ 2015, ທ່ານເອກອັກຄະລັດຖະທູດຫງວຽນຈູງແທ່ງ ຢັ້ງຢືນຄວາມສາມັກຄີຂອງ ອາຊຽນ ກັບມຽນມາ, ສະໜັບສະໜູນຄຳໝັ້ນສັນຍາຂອງມຽນມາ ໃນວິວັດທະນາການປະຕິຮູບ, ຫັນເປັນປະຊາທິປະໄຕ ແລະ ປອງດອງຊາດ ກໍ່ຄືມີເຈດຕະນາດີໃນການຮ່ວມມືກັບບັນດາກົນໄກກ່ຽວຂ້ອງຂອງ ສປຊ.
(ແຫຼ່ງຄັດຈາກ VOV)